5.Θετικές+Διαστάσεις+Του+Facebook

Καθημερινά, όλο και περισσότεροι χρήστες εγγράφονται σε ιστότοπους κοινωνικής δικτύωσης, όπως είναι το Facebook, το MySpace, το Twitter και άλλους.Ας εστιάσουμε όμως περισσότερο, στο γνωστό σε όλους μας πλέον Facebook, στο οποίο αναφερόμαστε ως ένα από τα δημοφιλέστερα web site του πλανήτη! Το γεγονός αυτό βέβαια δεν είναι τυχαίο. Οφείλεται στο ότι ο συγκεκριμένος ιστότοπος δημιουργεί πρόσφορο έδαφος στους χρήστες του για ευκολότερη ενημέρωση, διασκέδαση και ψυχαγωγία, μάθηση αλλά και επικοινωνία.



__**//Θα επικεντρωθούμε στο πως το facebook επιδρά θετικά στα παρακάτω://**__

1.Ενημέρωση για τα κοινωνικά δρώμενα 2.Αποκάλυψη στοιχείων για εγκληματίες 3.Επικοινωνία με άτομα από άλλες χώρες 4.Έξοδος από την απομόνωση 5.Διασκέδαση

1.To facebook έχει επεκταθεί και σε αυτόν τον τομέα! Δεν είναι λίγες οι σελίδες που δημιουργούνται αποκλειστικά και μόνο για να ενημερώνουν τους χρήστες για τα κοινωνικά δρώμενα. Ένα χαρακτηριστικό παράδειγμα είναι η παρακάτω σελίδα : [] στην οποία αναρτώνται συνεχώς οι πολιτιστικές εκδηλώσεις που λαμβάνουν χώρα στη πόλη της Θεσσαλονίκης!Εκτός αυτού οι χρήστες έχουν τη δυνατότητα να δημιουργήσουν οι ίδιοι διάφορες εκδηλώσεις και να τις "μοιραστούν" (share) με τα υπόλοιπα μέλη του γκρουπ, ακόμη και να τα καλέσουν σε αυτά!

Αξιοσημείωτο είναι επίσης το γεγονός ότι οι χρήστες μπορούν να σχολιάζουν και να συζητούν με τα υπόλοιπα μέλη σχετικά με τα κοινωνικά δρώμενα και τις ειδήσεις ! Με τον τρόπο αυτό επιτυγχάνεται μια αμφίδρομη επικοινωνία η οποία δεν υφίσταται στα υπόλοιπα μέσα μαζικής ενημέρωσης.

2.Στον τομέα της εγκληματικότητας το facebook φαίνεται να έχει καταλυτική δράση! Δεν είναι λίγες οι φορές που έχουν αποτραπεί αυτοκτονίες, απόπειρες βιασμού ή ακόμη και δολοφονίας, όπως επίσης έχουν βρεθεί και συλληφθεί αρκετοί εγκληματίες!



"Αυτή τη περίοδο είναι σε εξέλιξη επιχείρηση σάρωμα σε όλη την Ελλάδα κατά της παιδικής πορνογραφίας." , αναφέρει ο κ.Σφακιανάκης στην εφημερίδα "PRESS Time".Η Δίωξη Ηλεκτρονικού Εγκλήματος σε συνεργασία με τον εισαγγελέα κ. Δραγάση έχουν καταφέρει να συλλάβουν 695 παιδόφιλους και να αποτρέψουν 301 αυτοκτονίες!!! Ο κ. Σφακιανάκης αναφέρει χαρακτηριστικά : " Έχουμε σπάσει πόρτες σε σπίτια και έχουμε βρει ανθρώπους σε εξαθλιωμένη κατάσταση με κομμένες φλέβες, ημιθανείς, άνθρωπο με τη ζώνη κρεμασμένο και ανθρώπους που έχουν καταπιεί πολλά χάπια." Ακόμη, δεν θα πρέπει να παραλείψουμε πως η αστυνομία έχει τη δυνατότητα να κινητοποιήσει τους χρήστες του Facebook ανεβάζοντας φωτογραφίες και βίντεο εγκληματιών και με τη βοήθεια του πλήθους να φτάσουν στα ίχνη τους. Χαρακτηριστικό παράδειγμα αποτελεί η σύλληψη ενός διαρρήκτη στο Κουινστάουν της Νότιας Νέας Ζηλανδίας μετά από τη προβολή φωτογραφιών του από την αστυνομία στο Facebook την ώρα που προσπαθούσε να διαρρήξει το χρηματοκιβώτιο μιας ταβέρνας!

3.Όσον αφορά την επικοινωνία το Facebook έχει φτάσει σε σημείο να αντικαταστήσει τα τηλέφωνα, καθώς οι χρήστες έχουν την δυνατότητα να επικοινωνούν με όσους φίλους τους είναι "online" χωρίς καμία επιπλέον επιβάρυνση.Το Facebook αποτελεί γέφυρα επικοινωνίας ανάμεσα σε ανθρώπους από διαφορετικές χώρες!

Είναι πολύ εύκολο πλέον να γνωρίσεις ανθρώπους από κάθε γωνιά της γης, να ανταλλάξεις απόψεις αλλά και γνώσεις.Ίσως το γεγονός αυτό να εξηγεί και να εξηγεί και την αναγνωρισιμότητα του Facebook, καθώς η επικοινωνία έχει πρωταρχικό ρόλο στη ζωή του ανθρώπου. Όπως θα δείτε και στο παρακάτω βίντεο, η συγκεκριμένη κυρία κατάφερε να βρει τη θετή της αδερφή μέσω του Facebook!Γενικά οι χρήστες έχουν τη δυνατότητα να έρθουν σε επαφή με γνώριμα σε αυτούς άτομα με τα οποία έχουν χάσει επαφή!Παρακολουθώντας τις φωτογραφίες και τον "τοίχο" του ατόμου που μας ενδιαφέρει αισθανόμαστε πως είμαστε δίπλα του αφού γνωρίζουμε τι συμβαίνει στη ζωή του,εκμηδενίζοντας τις αποστάσεις! media type="youtube" key="bTYhT2cf6WI" width="342" height="283"

4.Η απομόνωση και η μοναξιά είναι ένα συχνό φαινόμενο, ιδιαίτερα στους νέους.Το Facebook όμως έρχεται κι εδώ να δώσει λύση στο πρόβλημα.Σύμφωνα με μελέτη που εκπονήθηκε στο Πανεπιστήμιο του Τέξας, το Facebook μας κάνει περισσότερο κοινωνικούς! Το Facebook δίνει την ευκαιρία στους νέους να έρχονται σε επαφή με καινουριους ανθρώπους και να δημιουργούν νέες φιλίες.Ανοίγει το δρόμο προς την κοινωνικοποίηση ακόμη και για τους πιο εσωστρεφείς χρήστες, οι οποίοι μπορούν να εξωτερικεύσουν συναισθήματα και εμπειρίες τις οποίες σε συναντήσεις πρόσωπο με πρόσωπο δεν θα είχαν το θάρρος. Εκτός αυτού, δεν θα πρέπει να ξεχνάμε τα άτομα με ειδικές ανάγκες,τα οποία δυσκολεύονται να επικοινωνήσουν με τους συνανθρώπους τους διότι αισθάνονται παραγκωνισμένοι από την κοινωνία.Βρίσκουν λοιπόν μια διέξοδο στο Facebook, όπου μπορούν να προβάλλουν τα θετικά τους στοιχεία, κρύβοντας τις "ατέλειές" τους.

5.

Εκτός από τα παραπάνω, πολλοί χρήστες χρησιμοποιούν το Facebook για διασκέδαση (social gaming).Περνούν ατελείωτες ώρες ασχολούμενοι με τη φάρμα ή το εστιατόριο τους, ή ακόμη και με τη μαφία. Οι εταιρίες κατασκευής τέτοιου είδους παιχνιδιών έχουν συνειδητοποιήσει το ενδιαφέρον των χρηστών και σπεύδουν να δημιουργήσουν ακόμη περισσότερα με αποτέλεσμα οι χρήστες να έχουν πληθώρα επιλογών για κάθε είδος και κατηγορία παιχνιδιού.Τα social games μπορούν να αξιοποιηθούν ακόμη και από τους μικρούς μας χρήστες, καθώς είναι σε μεγάλο βαθμό διασκεδαστικά, ενώ παράλληλα το περιεχόμενό τους δείχνει να είναι πολύ ελκυστικό για αυτά.